《蝶恋花 立春日同竹垞赋》
清代·沈岸登

是处梅花香近远。点点苔枝，漏泄春光浅。叹息年华看又换。

踏歌声里扬州遍。

睡起云屏山六扇。罗帐无人，一任东风捲。细马驮来娇满面，凭阑小语听犹颤。

作者简介：（?—1702）浙江平湖人，一作嘉兴人，字覃九，号南渟，又号惰耕村叟。工词，与龚翔麟、朱彝尊等称“浙西六家”。兼善诗、书、画。有《黑蝶斋诗词钞》、《古今体词韵》、《春秋纪异》。